b'\n_START_ARTICLE_\nSotatunturit\n_START_PARAGRAPH_\nSotatunturit sijaitsevat Suomessa Kemijokivarren Lapissa Savukoskella. Rannimmainen sotatunturi on noin 390 metri\xc3\xa4 merenpinnasta ja Maaimmainen sotatunturi 416 metri\xc3\xa4. Maastoltaan molemmat tunturit ovat rakkaisia. Tunturien v\xc3\xa4lisest\xc3\xa4 kurusta saa alkunsa Sotajoki, joka laskee Nuorttijokeen ja edelleen Tuulomajoen kautta Barentsinmereen._NEWLINE_Rannimmaisen sotatunturin juurella Kemijoen sivujokea Vouhtujokea ja J\xc3\xa4\xc3\xa4mereen laskevaa Sotajokea erottaa kapea Sotataival-niminen kannas. Jokien muodostamaa reitti\xc3\xa4 on muinoin k\xc3\xa4ytetty vesikulkureittin\xc3\xa4, jolloin veneet on vedetty Sotataipaleen yli vesist\xc3\xb6st\xc3\xa4 toiseen.'